《清平乐 题赵叔雍高梧轩图》
清代·朱祖谋

龙门百尺。罨画明秋色。南北两峰相映碧。看取朝阳凤立。

开轩满目烟霞。软红不到云涯。著个仙源居士，湖山越恁清嘉。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。